Ingjald

Ingjald er et norsk og svensk mannsnavn med norrøn opprinnelse.

Etymologi
Ingjald er en nyere norsk og svensk form av norrøne Ingjaldr, som har to opprinnelser. Det er:
 en norrøn form av gammelengelske Ingeld, dannet av den forsterkende forstavelsen in-, og ġieldan, «betale tilbake».
 en kortform av Ingivaldr, dannet av gudenavnet Yngvi, og valdr, «hersker».

Utbredelse
Ingialdr var et vanlig mannsnavn på Island og antakelig også i Norge i vikingtiden. Over 10 forskjellige personer med navnet er nevnt i Landnåmabok.
Ingialdr er kjent brukt i 25 runeinnskrifter fra vikingtiden, så navnet var antakelig utbredt i Norden på den tiden.
Ingjald var er kjent brukt i Norge i middelalderen, men navnet var ikke blant de mest brukte. Over 10 forskjellige personer med navnet er nevnt i Regesta Norvegica.
Navnet har senere vært mindre brukt.

Ingjald er i dag et sjeldent navn. Det er mest utbredt på Island, i formen Ingjaldur.

|}

Kjente personer med navnet
Personene i listen er ordnet kronologisk etter fødselsår.
Ingjald Illråde (600-tallet), mytisk svensk konge
Ingjald Reichborn-Kjennerud (1865–1949), norsk lege og medisinalhistoriker
Ingjald Haaland (1885–1952), norsk skuespiller og teaterdirektør
Ingjald Nissen (1896–1977), norsk psykolog
Ingjald Reichborn-Kjennerud (1901–1981), norsk tannlege og ekspert på tannproteser 
Ingjald Ørbeck Sørheim (1937–2010), norsk jurist og politiker
Edvard Ingjald Moser (født 1962), norsk psykolog og nobelprisvinner

Referanser

Eksterne lenker

Kategori:Mannsnavn